Justin Timberlake

Justin Randall Timberlake (* 31. Januar 1981 in Memphis, Tennessee) is en US-amerikaansch Popmusiker, Komponist, Moderater un Schauspeler. He wurr allgemeen Enn' vun de 1990er Johren as Liddmaat un Frontsinger vun de ehmalig Boygroup *NSYNC bekannt. Mit de Veröffentlichung vun sien Alben Justified un FutureSex/LoveSounds entwickel sück Timberlake in de 2000er Johren to en kommerziell spoodrieken un mit mehreren Musikpriesen uttekent Solokünstler. 

 Anfang vun sien Loopbahn 
Timberlake is dat eerste Mal in' Rahmen vun de Talentshow Star Search uptreden, wo he aber nich Sieger wurrn is. Anfang vun de 1990er Johren gung dat mit sien Karriere los, as Liddmaat vun de Feernsehshow Mickey Mouse Club, in de he as Moderater, Singer un Schauspeler neben latere Showgewarf-Grötten as Christina Aguilera, Britney Spears, Schauspelerin Keri Russell un Bandkollege JC Chasez arbeiten dee. 

Af Harvst 1996 wurr he as Leadsänger vun de Boygroup *NSYNC bekannt. Fiev Alben un twalf  Singles hett de Band rutbrocht, bevör se sück in' Fröhkohr 2022 entslooten hebbt, sück trotz anhollen Spood uptolösen. 

 Solokarriere 
 2002–2005: Eerst Album un „Nipplegate“ 

In' November 2002 broch Timberlake sien eerst Solo-Album Justified herut. Noch starker as  fröhere Upnoahmen tekent sück de Plaat vör allen dör hör starken Infloot vun R&B un Hip-Hop ut, utlöst dör de Tosommenarbeit mit The Neptunes un Timbaland. De Single-Utkoppeln Like I Love You, Cry Me A River, Rock Your Body un Senorita weern weltwiet spoodriek un hebbt hüm ünner annern to twee Grammys in de Kategorien „Best Pop Vocal Album“ un „Best Male Pop Vocal Performance“verhulpen. Bit hüüd wurr Justified weltwiet mehr as 7 Millionen Mal verköfft. 

In' Februar 2004 hett he mit de so nömmt „Nipplegate“-Affäär en amerikawieden schandaal utlöst, indem he wiels en Upträe bi den Super Bowl sien Duett-Partnerin Janet Jackson – nah eegen Seggen ut Versehn – vör loopen Kamera de rechte Böst freeleggen dee. Jackson un Timberlake hebbt jegliche Schuld vun sück wiest, de Umstännen sünd nie nich opkloort wurrn. 

To glieker Tiet hett sück Timberlake ok as Schauspeler versöcht. All in 2004 hett he sowohl den up  Video rutbrochten Thriller Edison an de Siet vun Kevin Spacey un Morgan Freeman as ok dat Drama Alpha Dog (2006) dreiht, dat künstlerisch free Begeevenheiten um den Kriminellen Jesse James Hollywood behannelt.

 2006–2012: Spoodriek Tiet mit FutureSex/LoveSounds un wiedere Schauspeelaktivitäten 
mini|Justin Timberlake bi en Konzert in Minnesota (2007)
In' September 2006 keem Timberlake sien tweet Soloalbum FutureSex/LoveSounds herut. De vun Timbaland un will.i.am produzeert Plaat steeg sowohl in den USA, Grootbritannien,  Kanada un Australien as ok in elf anner Länner up Platz 1 vun de Albumcharts in, reck aber ok in Düütschland, Öösterriek un de Swiez nah de eerst Week de Top 5. De dorut vöraf rutbrocht Singleutkoppeln „SexyBack“ entwickel sück to en ähnlichen Spood un is in de US-amerikaansch Billboard-Charts, in Grootbritannien un Düütschland bit an de Tipp vun de Verkoop- un Airplay-Charts kommen. De tweete Utkoppeln My Love, en Tosommenarbeit mit den Rapper T.I., keem ok up Platz 1 vun de US-Charts. As darte Singleutkoppeln wurr de Song What Goes Around... in' Februar 2007 to'n eersten Mal rutbrocht. Ok What Goes Around... reck de Top Ten in verscheeden Staaten.

An' 17. Oktober 2006 stell Justin Timberlake sien eerst eegen Modekollektschoon mit Naam  William Rast in Los Angeles vör. Gemeensam mit sien Früend ut Jöögdtieden, Trace Ayala, hett he Kleedasch för Fruen un Mannslüüd ünner dat Motto „Street Sexy“ entwickelt.

An' 2. November 2006 führ he as Moderater dör de MTV Europe Music Awards 2006 in dat däänsch Kopenhagen.

An' 16. Dezember 2006 wurr in de NBC-Sennen Saturday Night Live sien gemeensam mit Andy Samberg sungen parodistisch Song Dick in a Box eerstmals upführt. Dat Video wurr ansluutend vun NBC up YouTube in textlich unzenseert Form bekannt maakt un wurr in' Verloop vun dat Johr 2007 to en vun de an' meesten ankeeken Videos in't  Internet. De Track wunn denn 2007 ok en Creative Arts Primetime Emmy för Outstanding Music and Lyrics. 2009 un 2011 wurr he för sien Gastuptreden in Saturday Night Live mit wiederen Emmys bedocht.

In' Mai 2007 hett Timberlake dat Plattenlabel Tennman Records grünnd, dat en Joint Venture mit Interscope Records is. He is dor Chairman un CEO. Eenzige to Tiet bekannt Künstlerin is Esmée Denters, de dör YouTube bekannt wurr. An' 2. April 2011 wunn Timberlake en Kids Choice Award in de Kategorie "Big Help", wiel he mehreren arm Kinner hulpen hett un en ümweltschonen Golfplatz baun laaten hett. He övernimmt ok jedes Johr de Schermherrschap över dat in Las Vegas stattfinnen Golfturnier togunsten vun dat Shriners Hospitals for Children.

In' Juni 2011 hett Justin Timberlake över de Firma Specific Media Andeelen an de Social Media-Plattform MySpace erwurben.MySpace für 35 Millionen Dollar verkauft: Der Untergang des Vorzeige-Netzwerks in Süddeutsche Zeitung van' 30. Juni 2011

 siet 2013: Comeback mit The 20/20 Experience 
In' Januar 2013 hett Timberlake ankünnigt, dat he weer Musik maken will.http://countdown.justintimberlake.com/ Sien nee Album The 20/20 Experience keem an' 15. März in Düütschland herut. Timberlake sörg mit Uptreden up hoochkarätigen Veranstaltungen, in New Orleans aup de Super-Bowl-Party, to Eröffnung vun de Grammy-Verleehen in Los Angeles un bi de Brit Awards in London, för gröttstmögelke Publicityhttp://www.zeit.de/news/2013-02/13/musik-justin-timberlake-bei-wetten-dass-13184022.Afropen an' 23. Februar 2013. An' 23. Februar 2013 stell he in Düütschland in en bannig fiert Gastupträe in Friedrichshafen bi Wetten, dass...? den Song Mirrors vör, bevör he up de Wettcouch Platz nehm un ansluutend mit en Elvis-Imitatschoon dat Publikum begeistern kunn.http://www.focus.de/kultur/kino_tv/tid-29704/-wetten-dass-tickernachlese-das-format-ist-das-problem-oeder-talk-rtl-niveau-und-alberne-aktionen_aid_925547.html. Afropen an' 25. August 2013 

 Privates 

Van 1998 bit 2002 weer Timberlake mit Britney Spears tosommen, dornah hett he van 2003 bit 2007 mit Cameron Diaz tosommenleevt.Cameron Diaz und Justin Timberlake geben Trennung bekannt in Spiegel Online van' 12. Januar 2007, afropen an' 25. August 2013 Siet 2007 is he mit Jessica Biel tosommen, de he an' 19. Oktober 2012 heiraadt hett.
2008 hett Timberlake in en Interview togeven, dat he ünner ADHS un en Form vun  Dwangsstörung lieden deiht.http://www.bravo.de/stars/news-video/justin-timberlake-hat-ads-und-eine-zwangsstoerung

 Diskografie 
Kiek: Justin Timberlake/Diskografie un *NSYNC/Diskografie

 Filmografie (Utwahl) 
 Johr Titel Synchroonsnacker 2000 Model Behavior, Feernsehndt.: Hilfe, ich bin ein Supermodel Benedikt Weber  2001 Longshotdt.: Longshot - Ein gewagtes Spiel Wanja Gerick 2005 Edison Robin Kahnmeyer 2006 Alpha Dogdt.: Alpha Dog – Tödliche Freundschaften Robin Kahnmeyer 2006 Black Snake Moan Robin Kahnmeyer 2007 Shrek the Thirddt.: Shrek der Dritte Robin Kahnmeyer 2008 The Love Gurudt.: Der Love Guru Robin Kahnmeyer 2009 The Open Road Marco Steeger 2011 Bad Teacher Robin Kahnmeyer 2011 Friends with Benefitsdt.: Freunde mit gewissen Vorzügen Robin Kahnmeyer 2011 In Timedt.: In Time – Deine Zeit läuft ab Robin Kahnmeyer 2013 Inside Llewyn Davis Robin Kahnmeyer 2013 Runner Runner Robin Kahnmeyer 2016 Trolls, Animatschoon, Stimm Mark Forster 2017 Wonder Wheel Robin Kahnmeyer

 Pries un Utteknungen 
 Grammy Awards 
 2004: in de Kategorie „Best Pop Vocal Album“Justin Timberlake: Justified up justintimberlake.com
 2004: in de Kategorie „Best Male Pop Vocal Performance Pop“
 2007: in de Kategorie „Best Dance Recording“ för SexyBack 
 2007: in de Kategorie „Best Rap/Sung Collaboration“ för My Love
 2008: in de Kategorie „Male Pop Performance“ för What Goes Around... Comes Around 
 2008: in de Kategorie „Best Dance Recording“ för LoveStoned / I Think She Knows 

 American Music Awards 
 2003: in de Kategorie „Favourite Pop/Rock Album“ för Justified
 2007: in de Kategorie „Favorite Pop/Rock Male Artist“ un „Favorite R&B/Soul Album“ för FutureSex / LoveSounds

 BRIT Awards 
 2004: in de Kategorie „Best International Album“ för Justified 
 2004: in de Kategorie „Best International Male Artist“ 
 2007: in de Kategorie „Best International Male Artist“
 2013: in de Kategorie „Best International Male Artist“

 MTV Video Music Awards 
 2003: in de Kategorie „Best Dance Video“ för Rock Your Body 
 2003: in de Kategorie „Best Male Video“ för Cry Me A River (mit Timbaland) 
 2003: in de Kategorie „Best Pop Video“ för Cry Me A River (mit Timbaland) 
 2007: in de Kategorie „Quadruple Threat of the Year“ 
 2007: in de Kategorie „Best Direction“ för What Goes Around...Comes Around 
 2007: in de Kategorie „Best Choreography“ för My Love (mit T.I) 
 2007: in de Kategorie „Male Artist Of The Year“
 2013: in de Kategorie „Video of the Year“ för Mirrors
 2013: in de Kategorie „Best Direction“ för Suit & Tie (mit Jay-Z)
 2013: in de Kategorie „Best Editing“ för Mirrors
 2013: „Michael Jackson Video Vanguard Award“

 Nickelodeon Kids’ Choice Awards 
 2011: in de Kategorie „Big Help“

 Weblenken 

 Offiziell Websteed
 Offiziell düütsch Websteed

 Justin Timberlake bi laut.de
 DNB-Katalog
 Justin Timberlake bi Allmusic (engelsch)

 Enkeld Nahwiesen 


Kategorie:Mann
Kategorie:Börger von de USA
Kategorie:Singer
Kategorie:Schauspeler
Kategorie:Pop-Musik
Kategorie:Boren 1981